stanford-oval/wikipedia huggingface dataset:
ตำบลบางตลาด (อำเภอคลองเขื่อน)
การแบ่งเขตการปกครอง > การปกครองส่วนภูมิภาค

พื้นที่ตำบลบางตลาดประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 2,153 คน แบ่งเป็นชาย 1,097 คน หญิง 1,056 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 4 จาก 5 ตำบลในอำเภอคลองเขื่อน
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| บางค้างคาว | 442 | 442 | 435 | 447 | 447 | 452 | 441 |
| ควายเขาหัก | 433 | 440 | 444 | 449 | 457 | 456 | 464 |
| บางตลาด | 362 | 356 | 357 | 364 | 353 | 356 | 364 |
| บางสีฟัน | 361 | 362 | 364 | 357 | 357 | 360 | 367 |
| คุ้งกร่าง | 293 | 297 | 292 | 292 | 294 | 285 | 280 |
| เกาะลัด ม.3 | 132 | 133 | 141 | 149 | 155 | 161 | 169 |
| เกาะลัด ม.2 | 130 | 135 | 136 | 141 | 142 | 150 | 154 |
| รวม | 2,153 | 2,165 | 2,169 | 2,199 | 2,205 | 2,220 | 2,239 |
การแบ่งเขตการปกครอง > การปกครองส่วนท้องถิ่น

ปัจจุบันตำบลบางตลาดทั้งตำบลอยู่ในเขตองค์การบริหารส่วนตำบลบางตลาด ซึ่งเดิมมีฐานะเป็นสภาตำบลบางตลาดในปี พ.ศ. 2517 ต่อมาปี พ.ศ. 2538 สภาตำบลบางตลาดมี 7 หมู่บ้าน พื้นที่ 16.99 ตารางกิโลเมตร ประชากร 2,564 คน และ 658 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบางตลาดอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางตลาด
ทางหลวงแผ่นดินหมายเลข 1263

|  ทางหลวงแผ่นดินหมายเลข 1263> ข้อมูลของเส้นทาง |
| --- | --- |
ความยาว: 66.725 กิโลเมตร (41.461 ไมล์)
ทางแยกที่สำคัญ
ปลายทางทิศตะวันตก:  ทล.108 ใน อ.ขุนยวม จ.แม่ฮ่องสอน
ปลายทางทิศตะวันออก:  ทล.1088 ใน อ.แม่แจ่ม จ.เชียงใหม่
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1263 [แยกทางหลวงหมายเลข 108 (ขุนยวม)-บรรจบทางหลวงหมายเลข 1088 (แม่นาจร)] เป็นทางหลวงแผ่นดินเชื่อมระหว่างอำเภอขุนยวม จังหวัดแม่ฮ่องสอน กับอำเภอแม่แจ่ม จังหวัดเชียงใหม่ ระยะทาง 66.725 กิโลเมตร ปัจจุบันใช้เป็นเส้นทางลัดสำหรับผู้ที่เดินทางระหว่างจังหวัดเชียงใหม่และแม่ฮ่องสอนตามทางหลวงแผ่นดินหมายเลข 108 (ถนนเชียงใหม่-ฮอด) จากอำเภอฮอด แยกเข้าสู่อำเภอแม่แจ่ม ไปยังอำเภอขุนยวมและเมืองแม่ฮ่องสอนโดยไม่ผ่านอำเภอแม่สะเรียงและแม่ลาน้อย หรือใช้เส้นทางผ่านทางหลวงแผ่นดินหมายเลข 1009 และ ทางหลวงแผ่นดินหมายเลข 1192 จากอำเภอจอมทอง ผ่านอุทยานแห่งชาติดอยอินทนนท์ เข้าสู่อำเภอแม่แจ่มและขุนยวมโดยไม่ผ่านอำเภอฮอด เส้นทางนี้สามารถเชื่อมโยงจังหวัดเชียงใหม่เข้าสู่แหล่งท่องเที่ยวที่สำคัญของจังหวัดแม่ฮ่องสอน คือน้ำตกแม่สุรินทร์ และทุ่งดอกบัวตอง ดอยแม่อูคอ ทั้งยังสามารถร่นระยะทางระหว่างเชียงใหม่และแม่ฮ่องสอนได้กว่า 80 กิโลเมตร
รายละเอียดของเส้นทาง

เป็นถนนขนาด 2 ช่องจราจร ไป-กลับ ผิวทางลาดยาง เส้นทางส่วนใหญ่เป็นทางคดเคี้ยวขึ้นลงเขา แต่ไม่สูงชันมากนัก อยู่ในความดูแลของสำนักงานทางหลวงที่ 1 (เชียงใหม่) กรมทางหลวง แบ่งการดูแลออกเป็น 2 ช่วง
ช่วงขุนยวม-ปางอุ๋ง ระยะทาง 20.525 กิโลเมตร อยู่ในความดูแลของแขวงทางหลวงแม่ฮ่องสอน เส้นทางเริ่มต้นจากสามแยกขุนยวม แยกขวาจากทางหลวงแผ่นดินหมายเลข 108 (มุ่งหน้าตัวเมืองแม่ฮ่องสอน) บริเวณกิโลเมตรที่ 201.1872 หน้าโรงเรียนขุนยวมวิทยา ตำบลขุนยวม อำเภอขุนยวม จังหวัดแม่ฮ่องสอน ผ่านตำบลแม่อูคอ ที่หมู่บ้านปู่กู  บ้านใหม่พัฒนา  บ้านนางิ้ว  บ้านหัวปอน สิ้นสุดที่เส้นแบ่งเขตจังหวัดแม่ฮ่องสอนกับจังหวัดเชียงใหม่  บริเวณดอยมือกา ใกล้หมู่บ้านปางอุ๋ง
ช่วงปางอุ๋ง-แม่นาจร ระยะทาง 46.200 กิโลเมตร อยู่ในความดูแลของหมวดทางหลวงแม่แจ่ม แขวงทางหลวงเชียงใหม่ที่ 1 ในพื้นที่อำเภอแม่แจ่ม จังหวัดเชียงใหม่ เริ่มต้นจากบริเวณหมู่บ้านปางอุ๋ง ตำบลแม่ศึก สิ้นสุดเส้นทางที่สามแยกแม่ศึก จุดตัดทางหลวงแผ่นดินหมายเลข 1088 (แม่แจ่ม-วัดจันทร์) ใกล้หมู่บ้านแม่นาจร ตำบลแม่นาจร
ประวัติการก่อสร้างเส้นทาง

ช่วงขุนยวม-ปางอุ๋ง ระยะทาง 20.525 กิโลเมตร
เดิมเส้นทางนี้ระหว่างกิโลเมตรที่ 0 ถึง 10.800 เป็นทางลำลอง กว้าง 3-4 เมตร เป็นทางดินตลอด ใช้ได้เฉพาะฤดูแล้ง ต่อมาหน่วยทหารช่างก่อสร้างที่ 4 ได้ก่อสร้างและขยายเป็นทางมาตรฐาน พร้อมกับก่อสร้างและบุกเบิกเส้นทางส่วนที่เหลือช่วงกิโลเมตรที่ 10.800-20.517 จากนั้นได้มอบสายทางนี้ให้กับกรมทางหลวงเมื่อวันที่ 1 สิงหาคม พ.ศ. 2523
ช่วงปางอุ๋ง-แม่นาจร ระยะทาง 46.200 กิโลเมตร กรมทางหลวงได้รับมอบสายทางจากกองทัพภาคที่ 3 ในช่วงปี พ.ศ. 2536-2537
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| แม่ฮ่องสอน | 0+000 | − |  ทางหลวงแผ่นดินหมายเลข 108 ไปอำเภอเมืองแม่ฮ่องสอน  |  ทางหลวงแผ่นดินหมายเลข 108 ไปอำเภอแม่สะเรียง |  |
| แม่ฮ่องสอน |  | − |  ทางหลวงแผ่นดินหมายเลข 1263 ไป                 | ทางหลวงท้องถิ่น เข้าอำเภอขุนยวม |  |
| แม่ฮ่องสอน | 12.100 | − | มส.4009 ทางหลวงชนบท มส.4009 ไปบ้านแม่อูคอ, บ้านหนองเขียว                 | ไม่มี |  |
| เชียงใหม่ | 66+725 | − |  ทางหลวงแผ่นดินหมายเลข 1088 ไปบ้านแม่ซา                 |  ทางหลวงแผ่นดินหมายเลข 1088 ไปอำเภอแม่แจ่ม |  |
      สะพาน              กำลังก่อสร้างหรือโครงการในอนาคต
ดูเพิ่ม

วนอุทยานทุ่งบัวตองและดอยแม่อูคอ
อุทยานแห่งชาติน้ำตกแม่สุรินทร์
ศูนย์พัฒนาโครงการหลวงปางอุ๋ง หมู่บ้านปางอุ๋ง อำเภอแม่แจ่ม จังหวัดเชียงใหม่
ซูการ์โน (แก้ความกำกวม)

ซูการ์โน อาจหมายถึง
ซูการ์โน ประธานาธิบดีคนแรกของอินโดนีเซีย
ซูการ์โน มะทา นักการเมืองชาวไทย
ซูการ์โน เบนจาโอ นักมวยชาวฟิลิปปินส์
เมกาวาตี ซูการ์โนบุตรี บุตรสาวของซูการ์โน
ทางหลวงแผ่นดินหมายเลข 126

|  ทางหลวงแผ่นดินหมายเลข 126 |
| --- | --- |
ถนนวงแหวนรอบเมืองพิษณุโลก
ข้อมูลของเส้นทาง
ความยาว: 47.147 กิโลเมตร (29.296 ไมล์)
มีขึ้นเมื่อ: พ.ศ. 2534, พ.ศ. 2537–ปัจจุบัน
ทางแยกที่สำคัญ
ถนนวงแหวนรอบเมืองพิษณุโลก
ปลายทางทิศตะวันตก:  ทล.117 ใน อ.เมืองพิษณุโลก จ.พิษณุโลก
 :     ถ.สิงหวัฒน์ ใน อ.เมืองพิษณุโลก จ.พิษณุโลก    ทล.11 ใน อ.เมืองพิษณุโลก จ.พิษณุโลก    ถ.มิตรภาพ ใน อ.เมืองพิษณุโลก จ.พิษณุโลก    ถ.มิตรภาพ ที่ สี่แยกอินโดจีน ใน อ.เมืองพิษณุโลก จ.พิษณุโลก   ทล.117 ใน อ.เมืองพิษณุโลก จ.พิษณุโลก 
ปลายทางทิศใต้:  ทล.1065 ใน อ.บางระกำ จ.พิษณุโลก
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 126 หรือ ถนนวงแหวนรอบเมืองพิษณุโลก เป็นเส้นทางคมนาคมรูปแบบถนนวงแหวนเพื่อหลีกเลี่ยงปัญหาจราจรในเขตเทศบาลนครพิษณุโลก ถนนวงแหวนรอบเมืองพิษณุโลกมีทั้งหมด 2 ช่วง คือถนนวงแหวนรอบเมืองพิษณุโลกด้านทิศเหนือและทิศใต้ ซึ่งไม่เชื่อมต่อกันเป็นวงกลม แต่เดิมนั้น กรมทางหลวงได้กำหนดให้ถนนวงแหวนรอบเมืองพิษณุโลกเป็นทางหลวงแผ่นดินหมายเลข 12
รายละเอียดของเส้นทาง > ด้านทิศเหนือ

ถนนวงแหวนรอบเมืองพิษณุโลกด้านทิศเหนือ มีจุดเริ่มต้นเริ่มที่ทางแยกตัดกับทางหลวงแผ่นดินหมายเลข 117 (นครสวรรค์ - พิษณุโลก) จากนั้นมุ่งหน้าทางทิศตะวันตก แล้วจึงโค้งมาทางทิศเหนือ ผ่านโรงเรียนพิษณุโลกพิทยาคม และมหาวิทยาลัยราชภัฏพิบูลสงคราม ก่อนที่จะตัดกับถนนสิงหวัฒน์ (ทางหลวงแผ่นดินหมายเลข 12) แล้วตัดมาทางทิศตะวันออกผ่านสะพานข้ามแม่น้ำน่าน ผ่านสี่แยกบายพาส (ตัดกับทางหลวงแผ่นดินหมายเลข 1086 ไปอำเภอพรหมพิราม จังหวัดพิษณุโลก) ผ่านสะพานข้ามทางรถไฟ และแยกตัดกับทางหลวงแผ่นดินหมายเลข 11 (พิษณุโลก - อุตรดิตถ์) จากนั้นจึงวกมาบรรจบกับถนนมิตรภาพ (ทางหลวงแผ่นดินหมายเลข 12) ที่หลักกิโลเมตรที่ 10 (ตามหลักกิโลเมตร ถนนมิตรภาพ ทางหลวงแผ่นดินหมายเลข 12 (พิษณุโลก-หล่มสัก) ที่ สามแยกซีพี
ถนนวงแหวนส่วนนี้เป็นถนนลาดยางขนาด 4 ช่องจราจร ทิศทางละ 2 ช่องจราจร มีสะพานต่างระดับที่แยกตัดกับถนนสิงหวัฒน์ และแยกตัดกับทางหลวงแผ่นดินหมายเลข 11 (พิษณุโลก - อุตรดิตถ์) นอกจากนี้ยังมีสะพานข้ามทางรถไฟ และสะพานข้ามแม่น้ำน่านอีกด้วย
โรงเรียนพิษณุโลกพิทยาคม
มหาวิทยาลัยราชภัฏพิบูลสงคราม ส่วนทะเลแก้ว
ศูนย์วิทยาศาสตร์เพื่อการศึกษาพิษณุโลก
รายละเอียดของเส้นทาง > ด้านทิศใต้

ถนนวงแหวนรอบเมืองพิษณุโลกด้านทิศใต้ มีจุดเริ่มต้นที่สี่แยกอินโดจีน (6 กิโลเมตรจากเมืองพิษณุโลก) จากนั้นมุ่งหน้าทางทิศใต้ แล้วจึงโค้งมาทางทิศตะวันตก ตัดผ่านทางหลวงแผ่นดินหมายเลข 1064 (ถนนบึงพระ) ผ่านวิทยาลัยเทคนิคสองแคว แล้วตัดผ่านทางหลวงแผ่นดินหมายเลข 1063 (ทางไปอำเภอบางกระทุ่ม จังหวัดพิษณุโลก) ผ่านสะพานข้ามแม่น้ำน่าน ผ่านสี่แยกหนองอ้อ (ถนนนครสวรรค์-พิษณุโลก) และสิ้นสุดโดยบรรจบกับทางหลวงหมายเลข 1065 (ทางไปอำเภอบางระกำ จังหวัดพิษณุโลก)
ถนนวงแหวนส่วนนี้เป็นถนนลาดยางขนาด 4 ช่องจราจร ทิศทางละ 2 ช่องจราจร มีสะพานต่างระดับที่แยกตัดกับทางหลวงแผ่นดินหมายเลข 1064 (ถนนบึงพระ) โดยเป็นสะพานข้ามทางรถไฟด้วย นอกจากนี้ยังมีสะพานข้ามแม่น้ำน่านอีกแห่ง
มหาวิทยาลัยพิษณุโลก (ชานเมือง)
สำนักงานขนส่งจังหวัดพิษณุโลก
วิทยาลัยเทคนิคสองแคว
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ถนนหน้าวังตรา

ถนนหน้าวังตรา หรือ ถนนหน้าบางตรา เป็นถนนโบราณที่ปูด้วยอิฐ เริ่มจากประตูวังหลวงทางด้านตะวันออก ซึ่งเรียกกันว่า ท่าสิบเบี้ย ตรงไปทาง ป่าพร้าว (ตลาดที่ขายมะพร้าวเป็นส่วนใหญ่) เหนือวัดราชบูรณะ ตัดผ่านหน้าวัดราชบูรณะและวัดมหาธาตุ ไปออกตรงกำแพงพระนครด้านตะวันออก ใต้ประตูหอรัตนไชย ริมลำคูขื่อหน้าหรือแม่น้ำป่าสัก
ซึ่งถนนสายนี้มีความสำคัญทางประวัติศาสตร์ ถือเป็นถนน สายปฏิวัติ เพราะมีบันทึกไว้ในพระราชพงศาวดารและเอกสารโบราณเป็นจำนวนมาก เช่นคราวที่ เจ้าพระยามหาเสนา (คนเดียวกับหลวงศรียศ บ้านลานตากฟ้า 1 ในขุนนางที่ร่วมก่อการรัฐประหารโค่นอำนาจขุนวรวงศาธิราชและนางพระยาแม่อยู่หัวศรีสุดาจันทร์) ซึ่งเป็นสมุหพระกลาโหมในรัชสมัยสมเด็จพระมหาจักรพรรดิ ได้ขี่ช้างออกมาสู้กับพระศรีศิลป์ พระราชโอรสในสมเด็จพระชัยราชาธิราช ซึ่งก่อกบฏหมายจะชิงราชบัลลังก์บริเวณถนนหน้าวังตรา แต่ในที่สุดเจ้าพระยามหาเสนาก็ถูกฟาดตกช้างหายสาบสูญไป
หรือต่อมาในรัชสมัยสมเด็จพระเพทราชา คราวกบฏธรรมเถียร ธรรมเถียรได้ขี่ช้างชื่อ พลายมงคลจักรพาฬ มาตามถนนหน้าวังตราสายนี้หมายจะบุกเข้ายึดพระราชวังหลวง สมเด็จพระเพทราชา จึงโปรดให้มหาดเล็กไปอัญเชิญพระแสงของ้าวแสนพลพ่ายของสมเด็จพระนเรศวรมหาราช ที่ชนะพระมหาอุปราชาในคราวสงครามยุทธหัตถี มาเป็นขวัญกำลังใจ
ตำบลบางกุ้ง (อำเภอห้วยยอด)

| ตำบลบางกุ้ง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Kung
ประเทศ: ไทย
จังหวัด: ตรัง
อำเภอ: ห้วยยอด
พื้นที่
 • ทั้งหมด: 37.2 ตร.กม. (14.4 ตร.ไมล์)
ประชากร (2552)
 • ทั้งหมด: 3,802 คน
 • ความหนาแน่น: 102.20 คน/ตร.กม. (264.7 คน/ตร.ไมล์)
รหัสไปรษณีย์ : 92210
รหัสภูมิศาสตร์: 920606
 ส่วนหนึ่งของสารานุกรมประเทศไทย
บางกุ้งเป็นตำบลหนึ่งในจังหวัดตรัง เดิมได้รวมกับตำบลวังคีรี แต่ต่อมาได้แยกออกจากกัน เพราะการปกครองไม่สะดวก ระชาชนส่วนใหญ่นับถือศาสนาพุทธ แบ่งเขตการปกครอง 9 หมู่บ้าน
ภูมิศาสตร์

ตำบลบางกุ้งเป็นตำบลหนึ่งในอำเภอห้วยยอด
ทิศเหนือ ติดต่อกับ ตำบลวังคีรี (อำเภอห้วยยอด)
ทิศใต้ ติดต่อกับ ตำบลนาวง (อำเภอห้วยยอด)
ทิศตะวันออก ติดต่อกับ ตำบลวังคีรี (อำเภอห้วยยอด)
ทิศตะวันตก ติดต่อกับ ตำบลวังมะปราง และ ตำบลอ่าวตง (อำเภอวังวิเศษ)
ภูมิประเทศเป็นที่เนินสูงสลับกับที่ราบลุ่มเป็นต้นกำเนิดของคลองหลายสาย เช่น คลองบางกุ้ง
การแบ่งเขตการปกครอง

ตำบลบางกุ้งประกอบด้วย 9 หมู่บ้าน ได้แก่
หมู่ที่ 1 บ้านทุ่งแดด
หมู่ที่ 2 บ้านนาวง
หมู่ที่ 3 บ้านศาลา
หมู่ที่ 4 บ้านควนเหมียง
หมู่ที่ 5 บ้านโคกยาง
หมู่ที่ 6 บ้านวังเจริญ
หมู่ที่ 7 บ้านสะพานกอด
หมู่ที่ 8 บ้านทุ่งนอก
หมู่ที่9 บ้านควนพญา
ประชากร

ประชากรในตำบลบางกุ้งมี 1,024 ครัวเรือน และ มีจำนวนประชากร 3,935 คน
เศรษฐกิจ

ประชากรส่วนใหญ่ประกอบอาชีพทำสวนยางพาราและประกอบอาชีพทำนาเป็นหลัก
แหล่งข้อมูลอื่น

http://www.bangkung.ob.tc/ เก็บถาวร 2011-08-31 ที่ เวย์แบ็กแมชชีน
http://stat.dopa.go.th/xstat/p4292_03.html
ทางหลวงแผ่นดินหมายเลข 1285

|  ทางหลวงแผ่นดินหมายเลข 1285> ข้อมูลของเส้นทาง |
| --- | --- |
ความยาว: 15.000 กิโลเมตร (9.321 ไมล์)
ทางแยกที่สำคัญ
ปลายทางทิศใต้:  ทล.1095 ใน อ.เมือง จ.แม่ฮ่องสอน
ปลายทางทิศเหนือ: สิ้นสุดระยะทางที่ กม. 15+000 (บ.ห้วยผึ้ง) ใน อ.เมือง จ.แม่ฮ่องสอน
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1285 [แยกทางหลวงหมายเลข 1095 (ทุ่งมะส้าน)-ห้วยผึ้ง] เป็นทางหลวงแผ่นดินในพื้นที่ตำบลห้วยผา อำเภอเมือง จังหวัดแม่ฮ่องสอน ระยะทาง 15 กิโลเมตร แยกจากทางหลวงแผ่นดินหมายเลข 1095 (ถนนแม่มาลัย-ปาย) เข้าสู่หมู่บ้านในพื้นที่ชายแดนไทย-พม่า (รัฐฉาน) จนสิ้นสุดเส้นทางที่บ้านห้วยผึ้ง
ปัจจุบันเส้นทางนี้ได้มีการก่อสร้างทางหลวงชนบทเพิ่มเติม เพื่อต่อขยายเส้นทางจากบ้านห้วยผึ้ง ผ่านพื้นที่อุทยานแห่งชาติถ้ำปลา-น้ำตกผาเสื่อไปยังจุดผ่อนปรนบ้านห้วยผึ้ง ที่ชายแดนประเทศพม่า บริเวณเขตเมืองปั่น ในแขวงลอยแหลม รัฐฉาน ซึ่งได้เปิดตลาดร่องแห้งเป็นตลาดนัดการค้าชายแดนอย่างเป็นทางการเมื่อวันที่ 15 กุมภาพันธ์ พ.ศ. 2548 ถือเป็นช่องทางการค้าชายแดนที่สำคัญ 1 ใน 2 แห่งของจังหวัดแม่ฮ่องสอน นอกเหนือจากจุดผ่อนปรนบ้านห้วยต้นนุ่นในอำเภอขุนยวม ที่ชายแดนไทย-พม่า รัฐกะยา คาดว่าทางหลวงสายบ้านห้วยผึ้งรวมถึงส่วนต่อขยายนี้จะมีบทบาทต่อการค้าชายแดนผ่านรัฐฉานมากขึ้นในอนาคต โดยเฉพาะการขนส่งวัสดุก่อสร้าง เนื่องจากจุดผ่อนปรนแห่งนี้อยู่ห่างจากกรุงเนปยีดอ เมืองหลวงใหม่ของพม่าประมาณ 240 กิโลเมตรเท่านั้น
รายละเอียดของเส้นทาง

เป็นถนนขนาด 2 ช่องจราจร ไป-กลับ ระยะทาง 15.000 กิโลเมตร ผิวทางลาดยาง อยู่ในความดูแลของแขวงการทางแม่ฮ่องสอน สำนักทางหลวงที่ 1 (เชียงใหม่) กรมทางหลวง เส้นทางแยกจากทางหลวงแผ่นดินหมายเลข 1095 บริเวณกิโลเมตรที่ 188.125 ด้านขวาทาง (มุ่งหน้าตัวเมืองแม่ฮ่องสอน) ที่หมู่บ้านห้วยผา ใกล้กับถ้ำปลา (ที่ทำการอุทยานแห่งชาติถ้ำปลา-น้ำตกผาเสื่อ) เลียบฝั่งซ้ายของลำน้ำแม่สะงี ผ่านบ้านทุ่งมะส้าน บ้านนาปลาจาด บ้านทุ่งคาหาร ไปสิ้นสุดเส้นทางที่บ้านห้วยผึ้ง
ประวัติการก่อสร้างเส้นทาง

เดิมเส้นทางนี้เป็นทางดิน กว้างประมาณ 3-4 เมตร เป็นเส้นทางของจังหวัดแม่ฮ่องสอน ต่อมากรมทางหลวงได้รับมาดำเนินการก่อสร้างตามโครงการพระราชดำริเมื่อวันที่ 22 กุมภาพันธ์ พ.ศ. 2528 จนแล้วเสร็จในเดือนสิงหาคม พ.ศ. 2529 และรับเป็นทางบำรุงของกรมทางหลวงเมื่อวันที่ 1 ธันวาคม พ.ศ. 2529 มีสภาพเป็นทางลูกรังและลาดยางบางช่วง คันทางกว้าง 6 เมตร ในภายหลังได้มีการลาดยางเพิ่มเติมเป็นตอน ๆ ในช่วงปี พ.ศ. 2537-2541 จนเป็นผิวลาดยางตลอดทั้งเส้นทาง
ทางแยกที่สำคัญ

สามแยกทุ่งมะส้าน ตัดทางหลวงแผ่นดินหมายเลข 1095
ดูเพิ่ม

อุทยานแห่งชาติถ้ำปลา-น้ำตกผาเสื่อ
จุดผ่อนปรนบ้านห้วยผึ้ง
ต้นชา

| ต้นชา |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Ericales
วงศ์:: Theaceae
สกุล:: Camellia
สปีชีส์:: C.  sinensis
ชื่อทวินาม
Camellia sinensis (L.) Kuntze

Camellia sinensis
ต้นชา (ชื่อวิทยาศาสตร์: Camellia sinensis) เป็นพืชที่นำใบและยอดอ่อนไปผลิตเป็นชาจีน อยู่ในสกุล Camellia (ภาษาจีน: 茶花; พินอิน: Cháhuā, ตรงตัว: "ดอกชา") และอยู่ในวงศ์ Theaceae ชาขาว ชาเขียว ชาอูหลง ชาดำ และ ชาแดง ถูกเก็บเกี่ยวจากพืชสปีชีส์นี้ทั้งหมด แต่กระบวนการผลิตต่างกัน ทำให้มีระดับของปฏิกิริยาออกซิเดชันต่างกัน กูกิชะ (Kukicha) ทำมาจากต้นชาชนิดเดียวกันแต่ใช้กิ่งและก้านแทนใบ  มีสองสายพันธุ์คือ ชาจีน (Camellia sinensis var. sinensis) และชาอัสสัม (Camellia sinensis var. assamica)
แหล่งข้อมูล

ข้อมูลที่เกี่ยวข้องกับ Camellia sinensis ที่วิกิสปีชีส์
Camellia sinensis from Purdue University
Plant Cultures: botany and history of the tea plant เก็บถาวร 2008-08-27 ที่ เวย์แบ็กแมชชีน
Antibacterial Activity of Green Tea Extracts against Streptococcus anginosus group CI.NII.AC.jp
Jac.OxfordJournals.org, The effect of a component of tea (Camellia sinensis) on methicillin resistance in Staphylococcus.
Suns.Ars-Grin.gov เก็บถาวร 2004-11-18 ที่ เวย์แบ็กแมชชีน, List of Chemicals in Camellia sinensis (Dr. Duke's Databases)
ต้ง

| --- | --- |

ภูมิภาคที่มีประชากรอย่างมีนัยสำคัญ
มณฑลกุ้ยโจว, มณฑลหูหนาน และเขตปกครองตนเองกว่างซีจ้วง สาธารณรัฐประชาชนจีน และประเทศเวียดนาม
ภาษา
ภาษาต้ง
ศาสนา
ทวิเทวนิยม, ศาสนาพุทธ
กลุ่มชาติพันธุ์ที่เกี่ยวข้อง
สุย, จ้วง
ต้ง (จีน: 侗族; พินอิน: Dòngzú) เป็นกลุ่มชนซึ่งมีถิ่นฐานอยู่ทางตะวันออกเฉียงใต้ของมณฑลกุ้ยโจว ทางตอนใต้ของมณฑลหูหนาน และทางตะวันออกของเขตปกครองตนเองกวางสีจ้วงของประเทศจีน พวกเขาเรียกพวกตนเองว่า "ก๊ำ", "อ้ายก๊ำ" หรือ "ปู้ก๊ำ" ซึ่งก็คือ ผู้คำ พวกเขาเชื่อว่าพวกตนเองสืบเชื้อสายมาจากชนเผ่านก
ชาวปู้ก๊ำหรืออ้ายก๊ำมีจำนวนประชากร 2,960,293 คน พวกเขาใช้ภาษาต้งซึ่งอยู่ในตระกูลภาษาขร้า-ไท (จ้วง-ต้ง) และส่วนมากจะใช้อักษรจีนในการเขียน ต่อมาใน ค.ศ. 1958 ก็มีการใช้อักษรละติน แต่ไม่ค่อยนิยมมากนัก
แหล่งข้อมูลอื่น

แนะนำอู๋ อวี่เจิน ผู้สืบทอด"เพลงใหญ่ชนชาติต้ง"
ถนนหลวงแพ่ง

ถนนหลวงแพ่ง
ถนนหลวงแพ่ง (อักษรโรมัน: Thanon Luang Phaeng) เป็นถนนสายหนึ่งในท้องที่เขตลาดกระบัง กรุงเทพมหานคร มีแนวสายทางต่อเนื่องจากถนนลาดกระบัง ซึ่งเริ่มต้นที่สะพานข้ามคลองหัวตะเข้ในท้องที่แขวงทับยาว เขตลาดกระบัง ไปทางทิศตะวันออกเฉียงใต้ ตัดกับถนนประชาพัฒนาและถนนมอเตอร์เวย์ จากนั้นจึงข้ามคลองทับยาวเข้าท้องที่แขวงขุมทอง เขตลาดกระบัง ตัดกับถนนขุมทอง-ลำต้อยติ่ง และไปสิ้นสุดที่สะพานข้ามคลองกาหลง (สุดเขตกรุงเทพมหานคร) ซึ่งต่อจากนี้ไปก็จะเป็นถนนเทพราช-ลาดกระบัง ในท้องที่ตำบลเปร็ง อำเภอบางบ่อ จังหวัดสมุทรปราการ
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 68 กิโลกรัม บุคคลหญิง

| กีฬามวยปล้ำ ใน โอลิมปิกฤดูร้อน 2020 |
| --- | --- | --- |

รอบคัดเลือก นักกีฬา
ชาย
|  | ฟรีสไตล์ | เกรโก-โรมัน |
|  | 57 กก. | 60 กก. |
|  | 65 กก. | 67 กก. |
|  | 74 กก. | 77 กก. |
|  | 86 กก. | 87 กก. |
: 97 กก.
|  | 125 กก. | 130 กก. |
หญิง
|  | ฟรีสไตล์ |  |
|  | 50 กก. |  |
|  | 53 กก. |  |
|  | 57 กก. |  |
|  | 62 กก. |  |
|  | 68 กก. |  |
|  | 76 กก. |  |
ด ค ก
การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 68 กิโลกรัม บุคคลหญิง เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 2-3 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 68 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง

การแข่งขันครั้งนี้จะเป็นการปรากฏตัวครั้งที่ 5 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2004
การคัดเลือก

บทความหลัก: กีฬามวยปล้ำในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| วันที่ | เวลา | รอบ |
| --- | --- | --- |
| 2 สิงหาคม 2021 | 11:00 | รอบคัดเลือก |
| 2 สิงหาคม 2021 | 18:15 | รอบรองฯ |
| 3 สิงหาคม 2021 | 11:00 | รอบแก้ตัว |
| 3 สิงหาคม 2021 | 17:00 | ชิงชนะเลิศ |
ผลการแข่งขัน > การจับคู่

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | 1/8 สุดท้าย | 1/8 สุดท้าย | 1/8 สุดท้าย |  |  | 1/4 สุดท้าย | 1/4 สุดท้าย | 1/4 สุดท้าย |  |  | รอบรองฯ | รอบรองฯ | รอบรองฯ |  |  | ชิงชนะเลิญ | ชิงชนะเลิญ | ชิงชนะเลิญ |

|  |    Tamyra Mensah (USA) |    Tamyra Mensah (USA) |  |   |  |  |  |  |  |  |  |  |  |  |  |  |  |  |
|  |    Sara Dosho (JPN) |    Sara Dosho (JPN) |  |   |   |     |     |  |   |  |  |  |  |  |  |  |  |  |
|  |    Zhou Feng (CHN) |    Zhou Feng (CHN) |  |   |   |     |     |  |   |  |  |  |  |  |  |  |  |  |
|  |    Yudaris Sánchez (CUB) |    Yudaris Sánchez (CUB) |  |   |   |   |   |   |   |   |     |     |  |   |  |  |  |  |
|  |    Agnieszka Wieszczek (POL) |    Agnieszka Wieszczek (POL) |  |   |   |   |   |   |   |   |     |     |  |   |  |  |  |  |
|  |    Alla Cherkasova (UKR) |    Alla Cherkasova (UKR) |  |   |   |     |     |  |   |   |   |   |   |   |  |  |  |  |
|  |    Enas Mostafa (EGY) |    Enas Mostafa (EGY) |  |   |   |     |     |  |   |   |   |   |   |   |  |  |  |  |
|  |    Anna Schell (GER) |    Anna Schell (GER) |  |   |   |   |   |   |   |   |   |   |   |   |   |     |     |  |
|  |    Koumba Larroque (FRA) |    Koumba Larroque (FRA) |  |   |   |   |   |   |   |   |   |   |   |   |   |     |     |  |
|  |    Soronzonboldyn Battsetseg (MGL) |    Soronzonboldyn Battsetseg (MGL) |  |   |   |     |     |  |   |   |   |   |   |   |  |  |  |  |
|  |    Danielle Lappage (CAN) |    Danielle Lappage (CAN) |  |   |   |     |     |  |   |   |   |   |   |   |  |  |  |  |
|  |    Khanum Velieva (ROC) |    Khanum Velieva (ROC) |  |   |   |   |   |   |   |   |     |     |  |   |   |  |  |  |
|  |    Mimi Hristova (BUL) |    Mimi Hristova (BUL) |  |   |   |   |   |   |   |   |     |     |  |   |  |  |  |  |
|  |    Meerim Zhumanazarova (KGZ) |    Meerim Zhumanazarova (KGZ) |  |   |   |     |     |  |   |   |   |   |   |   |   |     |     |   |
|  |    Elis Manolova (AZE) |    Elis Manolova (AZE) |  |   |   |     |     |  |   |   |   |   |   |   |   |     |     |   |
|  |    Blessing Oborududu (NGR) |    Blessing Oborududu (NGR) |  |   |  |  |  |  |  |  |  |  |  |  |  |  |  |  |
ผลการแข่งขัน > รอบแก้ตัว

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
|  | รอบแก้ตัว รอบ 1 | รอบแก้ตัว รอบ 1 | รอบแก้ตัว รอบ 1 |  | ชิงเหรียญทองแดง | ชิงเหรียญทองแดง | ชิงเหรียญทองแดง |  |  |  |  |

|  |     |     |  |   |     |     |  |  |  |  |  |
|  |     |     |  |   |     |     |  |  |  |  |  |

|  |     |     |  |   |     |     |  |  |  |  |  |
|  |     |     |  |   |     |     |  |  |  |  |  |
ถนนอนุวงศ์

ถนนอนุวงศ์
ถนนอนุวงศ์ เป็นถนนสายหนึ่งในเขตสัมพันธวงศ์ กรุงเทพมหานคร ตั้งต้นหัวถนนจากถนนจักรวรรดิ์ริมวัดจักรวรรดิราชาวาสวรมหาวิหารตรงไปออกถนนราชวงศ์ เป็นถนนเลียบแม่น้ำเจ้าพระยาอีกตอนหนึ่ง มีความกว้างถนนราว 10–11 เมตร
ถนนอนุวงศ์สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว โดยก่อนหน้านั้นในสมัยรัตนโกสินทร์ตอนต้น สำเพ็งเป็นบริเวณที่พักอาศัยและทำการค้าของชาวจีน ที่อยู่อาศัยส่วนใหญ่สร้างด้วยไม้ไผ่หลังคามุงแฝก ทำให้เกิดไฟไหม้บ่อยครั้ง หลังเกิดเพลิงไหม้ก็ทำให้สำเพ็งแออัดยิ่งขึ้น พระบาทสมเด็จพระจุลจอมเกล้าเจ้าอยู่หัวจึงถือโอกาสจัดระเบียบโดยการตัดถนนและจัดที่อยู่อาศัยใหม่ โดยตัดถนนใหม่ 5 สาย คือ ถนนเยาวราช ถนนราชวงศ์ ถนนจักรวรรดิ์ ถนนบูรพา และถนนอนุวงศ์
ในอดีตถนนอนุวงศ์มีความสำคัญเช่นเดียวกับถนนทรงวาดเนื่องจากตั้งอยู่ใกล้ท่าน้ำขนส่งทางเรือ จึงมีพ่อค้าแขกและจีนอยู่อาศัยอยู่เป็นจำนวนมาก ในอดีตถนนอนุวงศ์เคยเป็นที่ตั้งของอาคารสำนักงาน ห้าง เอ. ที. อี. มัสกาตี ผู้ผลิตและจำหน่ายผ้าลายที่มีชื่อเสียงอย่างมากตั้งแต่สมัยรัชกาลที่ 5 เป็นต้นมา แต่ในปัจจุบันอาคารของห้างมัสกาตีถูกรื้อไปหมดแล้ว ปัจจุบัน ยังมีตึกแถวเก่าแก่ของตระกูลนานาที่เคยเปิดทำเป็นธุรกิจนำเข้าและส่งออกสินค้าหลงเหลืออยู่ และมีตึกแถวที่สร้างตามสถาปัตยกรรมยุโรปสมัยยุคหลัง ซึ่งนิยมสร้างกันมากในสมัยปลายรัชกาลที่ 5 และตลอดสมัยรัชกาลที่ 6
ตึกแถวที่สร้างริมถนนอนุวงศ์มีลักษณะเป็นแบบที่ร้านค้าก่อสร้างขึ้นเองโดยเฉพาะ ร้านหนึ่งมีประมาณ 2–3 คูหา สูง 2 ชั้น หน้าบันโค้งมนประดับลายปูนปั้น ปีกสองข้างหรือตอนหัวเสาตั้งกระถางหล่อ ตกแต่งซุ้มหน้าต่างอย่างงดงาม เป็นซุ้มโค้งกลมบ้าง โค้งแหลมบ้าง ภายในอาจกรุกระจกหรือแต่งลายปูนปั้น มีเสาซุ้มหน้าและเสาอิงแบบที่ประยุกต์จากเสากรีกและโรมัน
ถั่วแปบ

ถั่วแปบ อาจหมายถึง
ถั่วแปบ (พืช), ชื่อไม้เถาชนิด Dolichos lablab L. ในวงศ์ Leguminosae ดอกสีม่วงฝักแบน ๆ
ขนมถั่วแปบ, ชื่อขนมชนิดหนึ่งทำด้วยแป้งข้าวเหนียวต้มคลุกกับมะพร้าว มีไส้ถั่วเขียวเราะเปลือกนึ่ง มีลักษณะแบน ๆ คล้ายถั่วแปบ โรยงาและน้ำตาล
ถั่วเมสคาล

| ถั่วเมสคาล |
| --- | --- |

ใบและดอกของถั่วเมสคาล

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Dermatophyllum
สปีชีส์:: D.  secundiflorum
ชื่อทวินาม
Dermatophyllum secundiflorum (Ortega) Gandhi & Reveal


การแพร่กระจายตามธรรมชาติ
ชื่อพ้อง
 Broussonetia secundiflora Ortega  Calia erythrosperma Terán & Berland.  Calia secundiflora (Ortega) Yakovlev  Calia secundiflora f. xanthosperma (Rehder) Yakovlev  Calia secundiflora subsp. albofoliolata Yakovlev  Cladrastis secundiflora (Ortega) Raf.  Dermatophyllum speciosum Scheele  Sophora secundiflora (Ortega) Lag. ex DC.  Sophora secundiflora f. xanthosperma Rehder  Sophora speciosa (Scheele) Benth.  Virgilia secundiflora (Ortega) Cav.
ถั่วเมสคาล  ชื่อวิทยาศาสตร์:  Dermatophyllum secundiflorum เป็นไม้พุ่มในวงศ์ Fabaceae ใบประกอบสีเขียวเข้ม ดอกช่อ สีม่วงอมน้ำเงิน กลิ่นแรง ฝักยาวมีเมล็ดสีแดง เป็นพืชมีพิษร้ายแรงมาก มีฤทธิ์หลอนประสาท พบในรัฐเท็กซัส รัฐนิวเม็กซิโก และในประเทศเม็กซิโก